
CALORE  ANIMALI. 


Causas  rerum  cognoscere  cupimus  quae 
quotidie  nobis  occurrunt;  et  pro  difficul- 
tate inquisitionis,  eo  majore  cura  et  dili- 
gentia opus  est,  ad  rem  nostram  perficien- 
dam. Verum  harum  observationum  nulla 
re  planius  cernimus,  quam  in  quaestione  de 
qua  disserere  proponimus ; nam  quomodo 
calor  in  corpore  animali  ortus  sit,  diu  inter 

eruditos  magnum  certamen  fuit,  et  hodier- 
nis temporibus  etiam  lis  sub  judice  est. 

Philosophi  multi,  metaphysici  et  mathe- 
matici ad  hanc  explicandam  animos  inten- 
derunt, infeliciter  autem  sine  successu;  in- 
venta tamen  chemiae  exquisitae  hujus  se- 
euli  errores  priorum  ostenderunt,  ambages 
rei  exposuerunt,  et  quamvis  multum  adhuc 
abesse  ad  litem  componendam,  plurimum 
tamen  jam  confectum  fuisse,  fatendum. 

Animalibus  omnibus  vis  est  generandi 
calorem,  et  hunc  inter  vicissitudines  coeli, 
temporum,  et  temperiei  aeris  circumfusi 
aequaliter  conservandi.  Bene  notum  est, 
gradum  quemdam  caloris  necesarium  esse, 
quo  omne  animal  vivat ; nam  si  e corpore 
ullo  modo  abstractus  sit,  vires  vitales  pau- 

latim  labescunt,  et  tandem  penitus  extin- 
guuntur. 

- ' i (STV  rj  r : .■  i j ••  *•  »•  . t 

i.  i * 

Plantae  videntur  eadem  facultate  prae- 
ditae esse,  et  iisdem  legibus  inservire. 

Vires  calefacientes  in  variis  animalibus 
multum  differunt ; hinc  animalium  divisio, 
in  animalia  sanguine  frigido  et  calido  prae- 
dita. Major  temperies,  avibus  et  quadru- 
pedibus, quam  homini  est ; pisces  et  insec- 
ta paucos  gradus  supra  elementum,  quod 
habitant,  calent. 

Ci  'i  ’ l * 4,  v * | * f i ^ , . . ‘ i • 

Ortus  caloris  animalium  inter  arcana 
naturae  diu  latuit : praesentiam  ejus  in- 
dicium vitae,  et  participem  esse  divinae 
originis,  antiqui  crediderunt.  Variis  tem- 
poribus, putrefactioni,  misturae,  et  fric- 

tioni  attributus  fuit ; nulla  tamen  indicia 
putrefactionis  in  habitu  sano  apparent,  nec 
ullam  misturam,  quae  in  corpore  accidit, 
calorem  generare,  aliquis  unquam  osten- 
dit. 

Frictio  pro  tempore  credita  fuit  causa : 
theoria,  quae  magna  auctoritate  Halleri 
sancita  fuit ; — Cullenus  calorem  animalium 
incitatum  esse  ex  oscillationibus  in  fluido 
nervoso  ratus  est.  Concoctio  alimento- 
rum esse  causa  maxima  caloris  innati  a 
quibusdam  creditur ; opinio,  quae  validio- 
ribus argumentis  stabilita  est.  Theoriae 
autem  nisi  ex  rebus  veris  pendentes  facile 
formatae  sunt,  quae  brevi  tempore  in  te- 
nebras haud  immeritas  relabuntur  : hinc  o- 
piniones,  supra  recensitae,  omnino  nunc 
desertae  sunt  j eas  itaque  refutare  non  ten- 

tabo,  quum  theoriae  magis  laudatae,  postea 
considerandae,  ad  eam  rem  sufficient. 

Rationes  animalium  caloris  fundamen- 
tis valde  differentibus  innixas,  ex  iis  supra 
narratis,  perpendere  incipimus ; rationes 
revera  simplices,  et  ex  rebus  bene  notis 
derivatas,  sed  quae  diu  incompertae  fue- 
runt. Si  ex  rebus  familiaribus  verum  pa- 
tefactum, vel  ratiocinatio  deducta  sit,  nun- 
quam aliis  antehac  occurrisse  multum  mi- 
ramur. Res  ita  se  habet,  quod  ad  theo- 
rias quae  ortum  caloris  animalium  respira- 
tioni ascribunt ; nam  ab  iis  studio  naturae 
deditis  saepenumero  observandum  fuisset, 
animalia  non  spirantia,  vix  aut  ne  vix  qui- 
dem uno  gradu  caloris,  temperiem  rerum 
intervenientium  superare ; homines  vero 
et  alia  animalia  spirantia  calorem  habere, 

qui  plerumque  indicat  gradum  altiorem 
thermometri  quam  aer,  et  quo  perfectio- 
rem respirationem  fuisse,  eo  plus  calere. 
Haec  satis  plana  sunt,  primoque  aspectu 
videntur  deductionem  stabilire,  calorem 
animalem  ex  respiratione  pendere. 

Mayow,  cujus  ingenium  observationi 
aequale  fuit,  et  qui  de  multis  inventis  che- 
miae hodiernae  conjecturam  fecit,  primus 
sagivit  actionem  aeris  in  pulmonibus  origi- 
nem caloris  animalium  praebere. 

Clarissimus  Black  experimentis  lucu- 
lenter docuit,  calorem  latere  in  corpori- 
bus, et  plurimum  acidum  carbonicum  for- 
mari inter  spirandum.  Hoc  acidum  sine 
dubio  in  pulmonibus  gignitur,  quia  in  mi- 
nima quantitate  solum,  in  aere  ab  iis  re- 

cepto,  existit.  Aer  e pulmonibus  ejectus, 
consumpto  oxygenio,  vitam  ac  flammam 
extinguit;  itaque  Black  concludit,  aerem 
similiter  ab  respiratione  mutari  quasi  per 
combustionem,  et  ex  hac  mutatione  calo- 
rem animalium  pendere.  Illi  placuit,  par- 
tem latentis  caloris  aerii  in  pulmones  re- 
cepti, sensibilem  evadere  ; qua  de  causa 
temperiem  pulmonum,  et  sanguinis  per  eos 
circulantis,  sustentam  fuisse.  Haec  sup- 
positio multum  ingenii  ostendit : et  credi- 
mus opiniones  recentiores  de  re  nostra  ex 
ea  originem  ducere. 

Verum  enim  vero,  si  res  ita  se  habet, 
calorem  oportet  esse  majorem,  ubi  evolu- 
tus fuit,  et  pro  distantia  a pulmonibus  ed 
decrescere  ; temperies  tamen  omnium  cor- 
poris partium  nusquam  multum  variat. 

Utcunque  vero  imperfecta  haec  theoria 
est,  et  quamvis  auctore  derelicta,  funda- 
mentum ejus,  nimirum  formatio  acidi  car- 
bonici,  in  pulmone,  non  dubitari  potest; 
multi  igitur  rationem  ejus  formationis  co- 
nati sunt  reddere.  Enumerare  theorias 
paucis  verbis,  quae  de  respiratione  prola- 
tae fuerunt,  operam  pretii  perpendimus, 
calor  enim  animalis  ex  hoc  fonte  oriri  nunc 
creditur ; faciliusque  intelligetur  quod  pos- 
tea de  eo  dictum  erit : praeterea,  si  ea  in 
silentio  praeteriremus,  vitio  nobis  verti  pos- 
sit, quod  effectus  memoravimus,  dum  cau- 
sas eorum  neglexerimus. 

Sanguis  coloris  coccinei  per  arterias  in 
omne  corpus  diffunditur ; ille  autem  coloris 
nigricantis  per  venas,  ad  cor  dextrum  re- 
vertitur : hinc,  inter  sanguinem  sinistri  et 

dextri  cordis  aliqua  compositionis  diffe- 
rentia est;  per  pulmonalem  arteriam  ad 
pulmones  propellitur,  ubi  actioni  aeris  at- 
mospherici  exponitur,  tenui  membrana  in- 
terposita, dum  per  eos  circulat,  rubescit, 
et  ad  cor  sinistrum  revertitur.  Circuitus 
idem  redintegratur,  mutationes  similes  san- 
guis subit,  se  iterum  iterumque  repetitu- 
ras dum  vita  manet.  Inter  spirandum  aer 
in  pulmones  recipitur,  et  brevi  tempore 
ibi  retinetur,  deinde  expellitur;  si  aerem 
qui  respirationi  inservit  examini  subjicia- 
mus, eum  adeo  inquinatum  inveniemus, 
quod  antea  dictum  fuit,  ut  vitam  ac  flam- 
mam pariter  extingueret.  Hanc  mutatio- 
nem constitisse  ex  productione  acidi  car- 
bonici,  celeb.  Black  certis  indiciis  compe- 
rit ; haud  minus  celeb.  Lavoisier  etiam 
partem  oxygenii  aeris  consumptam  esse 

probavit.  Adhuc  nihil  certi  habemus,  de 
quantitate  exacta  oxygenii  consumpti,  et 
acidi  carbonici  producti ; experimenta  igi- 
tur instituta  fuerunt,  eas  scire  accura- 
tius. 

Experimenta  Dominorum  Allen  et  Pe- 
pys  nobis  videntur  accuratissima  omni- 
um de  hac  re  instituta.  Ex  iis  apparet, 
acido  carbonico  formando,  carbonis  cum 
oxygenio  combinatione,  volumen  acidi  car- 
bonici idem  fuisse,  ac  volumen  oxygenii 
antequam  carbone  junctum.  Igitur  ut  to- 
ta quantitas  gasis  oxygenii  consumpta,  pro 
certo  nosci  posset,  et  etiam  acidi  carbo- 
nici formata,  volumen  aeris  in  pulmones 
recepti,  solum  metiendum  est ; si  non  dis- 
creparet ab  aere  expulso,  nulla  pars  aeris 
in  pulmonibus  absorpta  fuit,  et  mutatis 

mutandis.  Hi  philosophi  nos  certiores  fe- 
cerunt, parvam  diminutionem  aeris  in  pul- 
mones recepti  accidere,  absorptionem  igi- 
tur parvae  partis  oxygenii  occurrere*  nam 
nitrogenii  aeris  nulla  pars  videtur  absor- 
beri. 

Quod  ad  vaporem  aquosum  attinet,  qui 
exhalatur,  secundum  observationes  Aber- 
nethy  et  Murray,  ad  tria  grana  temporis 
minuto  aequalem,  rationem  reddere  possu- 
mus, putando  eum  esse  derivatum,  evapo- 
ratione ex  superficie  tam  extensa  pulmo- 
num, vel  secretione  in  vasis  propriis  ; nam 
minime  verisimile  est,  eum  formari  ex  com- 
binatione  aeris  oxygenii,  cum  hydrogenio 
sanguine  emisso.  Tales  sunt  mutationes 
quas  aer  in  pulmones  receptus  subit,  sat 
ideo  constat,  inter,  has  mutationes  sangui- 

nem  nigricantem  colorem  perdere,  et  nunc 
dicamus  concoctionem  finire. 

Celeberrimus  Crawford  putavit  eas  mu- 
tationes pendere,  ex  sanguine  in  vasis  ex- 
tremis principium  hydro-carbonium  dic- 
tum acquirente,  ex  quo  sanguis  in  venis 
qualitates  peculiares  habet.  Hoc  princi- 
pium credidit  separari  inter  sanguinis  cir- 
cuitum per  pulmones,  ad  acidum  carbo- 
nicum  et  aquam  cum  aeris  oxygenio  for- 
mandum, et  sanguinem  nunc  coloris  rubi- 
cundi fieri. 

Lavoisier  et  La  Grange  alteram  opinio- 
nem protulerunt,  nimirum  oxygenium  aeris 
cum  sanguine  coire,  dum  per  pulmones 
transit,  et  eodem  fere  tempore,  quantita- 
tem aquae  et  acidi  carbonici  e sanguine 


liberatam  esse. 

Theoria  multo  magis  accomodata  le- 
gibus corporis  animalis,  quam  ulla  priorum, 
est,  carbonium  e sanguine  in  pulmonibus 
dari,  hoc  oxygenio  aeris  conjungi,  et  sic 
acidum  carbonicum  formari.  Sanguis  de- 
privatus  nimia  quantitate  carbonis  ido- 
neus fit  cor  sinistrum  stimulando.  Haec 
theoria  praeferri  debet,  non  propter  ejus 
simplicitatem  solum,  sed  etiam  propter  fa- 
cilitatem qua  potest  applicari,  ad  rationem 
reddendam  omnium  mutationum  occur- 
rentium sanguine  necnon  aere. 


Non  potest  dubitari,  gas  oxygenium 
evanesceie,  et  acidum  carbonicum  fieri, 
inter  spirandum.  Nunc  plane  patet,  capa- 
citatem acidi  carbonici  pro  calore  multd 
minorem  esse,  quam  capacitates  carbonii  et 
oxygenii  separatim.  Nulla  autem  materia, 


14 


DISSERTATIO  PHYSIOLOGICA 


tantum  caloris  permittit  effugere,  mutatio- 
nibus constitutionis,  ut  oxygenium.  Hinc 
colligere  possumus,  multum  caloris  evol- 
vi in  pulmonibus  diun  aer  et  sanguis  eas 
mutationes  subeunt.  Nodum  solvere  cur 
temperies  pulmonum  et  sanguinis  per  eos 
currentis  cum  temperie  ubique  corporis 
aequalis  sit,  per  longum  tempus  philoso- 
phi conati  sunt.  Pauca  autem  inventa  ori- 
ginem deduxerunt  ex  ratiocinationibus  vi- 
rorum maximo  ingenio  praeditorum  ; pri- 
usquam ratiocinari  incipimus,  opus  est  ex- 
perimentis, et  sine  ope  eorum,  pristina 
caligine  fons  caloris  animalium  esset  tec- 
tus. 

Celeb.  Crawford  primus  rationem  red- 
didit, quare  calor  in  pulmonibus  evolutus 
temperiem  eorum  non  augeret,  et  qua  de 

causa,  calor  ubique  corporis  aequalis 
esset.  Multa  experimenta  instituit  natu- 
ram caloris,  et  praecipue  caloris  animalium 
patefacere  ; invenit  sanguinem  in  arteriis 
fluentem,  majorem  capacitatem  caloris  ha- 
bere, quam  eum  in  venis ; differentia  utrius- 
que  quod  ad  capacitatem,  fuit  ut  1030  est 
ad  892,  vel  capacitas  sanguinis  in  arteriis 
est  ad  capacitatem  sanguinis  in  venis  ut 
114  est  ad  10. 

. r 

Crawford  concludit  ut  puncto  temporis, 
quo  sanguis  in  arteria  pulmonali  et  ejus  ra- 
mis nigricantem  colorem  omittat,  capacitas 
caloris  augeatur,  adeoque  ut  ad  priorem 
temperiem  remaneat  accessio  caloris  re- 
quiritur: quam  statim  obtinet  combina- 
tione  oxygenii  cum  carbone, — sic  tempe- 
ries pulmonum  aequalis  remanet,  et  incre- 

mentum  caloris  vitae  perniciosum  prohibe- 
tur. 

Hoc  inventum  aliis  philosophis,  et  mul- 
tis variis  modis  confirmatur,  nullo  modo 
simpliciore  quam  majore  quantitate  nivis 
quae  solvi  potest,  in  sanguine  ex  arteriis 
quam  in  eadem  portione  sanguinis  ex  ve- 
nis subtractus. 

Nunc  quoniam  capacitas  sanguinis  e 
dextro  corde  augetur,  cum  mutationes 
subit,  ad  cor  sinistrum  stimulandum,  ca- 
pacitas hujus  minuenda  est,  cum  in  condi- 
tionem illius  mutetur ; et  quoniam  venae 
et  arteriae  in  omni  corporis  parte  existunt, 
et  quoniam  multum  verisimilis  opinio  est 
sanguinem  in  vasis  extremis  mutari,  hinc 
calorem  ibi  evolvendum  concludimus,  et 

ex  hac  causa  temperiem  corporis  pen- 
dere. 

Saepe  huic  explicationi  objicitur,  tem- 
periem pulmonum  non  augeri,  at  ab  iis 
tantum  qui  doctrinas  caloris  latentis  vel 
principia  theoriae  Crawfordii  male  intelli- 
gunt. 

Nonnulli  autem,  concessi  calorem  evol- 
vi ex  combinatione  carbonis  et  oxygenii, 
negant  eum  esse  quantum  satisfaceret.  Sed 
enim  nunc  non  disputandum  est  calorem, 
combustione  evolutum,  similem  esse  ei 
respiratione  derivato,  ambobus  exemplis 
productum  e mutationibus  gasis  oxygenii. 
Itaque  cum  aequales  oxygenii  portiones,  sive 
per  combustionem  sive  per  respirationem, 
in  acidum  carbonicum  convertuntur,  calo- 


c 


18 


DISSERTATIO  PHYSIOLOGICA 


rem  aequalem  evolvendum  esse,  licet  no- 
bis concludere. 

> 

Haec  opinio  non  conjecturi  solum  inni- 
titur, sed  experimentis  etiam  comperta 
est.  Crawford,  et  postea  Lavoisier  et  La 
Place  invenerunt,  si  animal  in  vase  ita 
constructo  includitur,  ut  quantitatem  calo- 
rici evoluti  metiamur,  et  quantitatem  oxy- 
genii  etiam  in  tempore  certo  consumptam, 
calorem  evolutum  fere  respondere  ei  ca- 
lori, qui  ex  combinatione  materiae  carbo- 
naceae  in  eadem  quantitate  oxygenii  evol- 
vitur. Crawford  etiam  invenit,  quodcun- 
que circuitum  sanguinis  properat,  con- 
sumptionem oxygenii  in  pulmonibus  au- 
gere, et  majorem  quantitatem  oxygenii  in- 
ter concoctionem,  et  exercitationem, consu- 
mi, quam  cum  corpus  quiescit;  hinc  neces- 

sario  consequitur,  calorem  inter  haec  libere, 
per  omnes  corporis  partes  evolvi.  Deni- 
que comperit,  si  animal  aerem  calefactum 
spirat,  minus  oxygenii  evanescere,  et  san- 
guinem in  venis  proprias  mutationes  non 
subiisse. 

Quamvis  itaque  circuitus  hdc  de  causa 
augeatur,  temperies  corporis  tamen  non 
multo  calidior  fit,  causa  supra  dicta,  nec- 
non  perspiratione  aucta. 

Nonnulli  autem  credunt  calorem  anima- 
lium non  ex  decompositione  aeris  in  pul- 
mones recepti  pendere,  vel  ex  capacitate 
differente  sanguinis  in  arteriis  et  venis. 

Res  ex  quibus  opiniones  deducunt  non 
oportet  me  in  silentio  praeterire. 

Membra  paralytica  aliquando  frigescunt, 
dum  motus  arteriarum  haud  imminuti 
sunt  * ; e contrario,*  exempla  sunt  ubi  pul- 
sus arteriarum  vix  sentiri  possint,  tempe- 
ries sanitatis  tamen  remansit.  Exempla 
etiam  memorantur  hominum,  qui  per  ali- 
quot annos  vixerunt,  in  quibus  arteria  pul- 
monalis haud  apta  fuit  ad  sanguinem  trans- 
mittendum ; et  porro,  quod  minus  credibile 
est,  hominum  qui  aetatem  egerunt,  pulmo- 
nibus aeri  atmospherico  imperviis. 

De  membris  paralyticis  notandum  est, 
sensibilitate  membri  perdita,  circuitum 
sanguinis  per  id  sustineri,  a tergo  vi,  muta- 

* Vide  exemplum  hujusmodi  narratum  in  Rat. 
Medend.  Anton.  De  Haen.  Tom.  I.  p.  330.  edit,  oc- 

tiones  autem  sanguinis  in  vasis  extremis 
non  occurrere,  itaque  calorem  non  posse 
evolvi.  Quod  ad  alias- attinet,  haud  mul- 
tum attentionis  lusibus  naturae  tribuitur,  et 
novimus  monstra  per  breve  tempus  vixisse 
sine  cerebro,  et  de  utilitate  hujus  partis 
humani  corporis  non  disputandum  est. 

f 

Ab  experimentis  nuperrime  factis,  Do- 
minus Brodie  eandem  rem  probare  cona- 
tur : qui  experimenta  et  conclusiones,  ex 
iis  deductas,  Societati  Regiae  Londinen- 
si  submisit.  Ex  quibus  apparet,  si  ani- 
mal decolletur,  et  si  vasa  sanguinea  liga- 
turis cingantur,  respiratione  naturali  imi- 
tata, cor  pro  tempore  contrahere,  et  mu- 
tationes sanguinis  accidere,  calorem  tamen 
corporis  cito  decrescere.  His  autem  ex- 
perimentis quantitas  oxygenii  consumpti. 

et  acidi  carbonici  producti,  haud  accurate 
notatur ; et  donec  ostenditur  acidum  car- 
bonicum  productum  fere  idem  esse  ac 
quod  producitur  respiratione  naturali  ejus- 
dem  animalis,  fiducia  in  chemica  theoria 
non  minuenda  est.  Praeterea,  bene  no- 
tum est,  si  vis  nervosa  aboleatur,  mu- 
tationes solitas  in  sanguine  non  accidere  j 
et  considerare  debemus,  calorem  corporis 
aeque  ac  omnes  alias  functiones,  ex  princi- 
pio vitali  plus  minusve  pendere,  et  potius 
subimus  mirari  calorem  animalem  tam  diu 
existere,  quam  in  experimentis  Domini  Bro- 
die  narratum  est. 

Theoria  supra  proposita  facile  rationem 
reddimus  earum  omnium  calore  animali 
connexarum.  Non  ex  ratiocinatione  so- 
lum, sed  ex  factis  pendet,  nam  cuicunque 

theoriae  respirationis  assentimur,  vel  quo- 
cunque sanguinem  in  arteriis  ab  sanguine 
in  venis  interesse,  si  conceditur  sangui- 
nem arteriosum  in  sanguinem  venosum 
converti,  calorem  emittendum  esse,  et  hic 
ad  temperiem  omnium  corporis  partium 
servandam  sufficit. 

Multi  de  experimentis  et  theoria  Craw- 
fordii  dubitant,  et  documenta  magis  sim- 
pliciora requirunt;  et  optandum  est  ex- 
perimenta iterum  repetita  fuisse : Na- 
tura rei  ipsius  vetat  nos  spem  inchoare 
plane  causam  detegendi ; fortasse  semper 
in  dubio  remanebit,  et  notitia  quam  nunc 
habemus  nisi  appropinquatio  veritati  est, 
verum  enimvero,  non  possumus  sine  ullo 
dubio  multas  alias  corporis  functiones  ex- 
plicare. 

- Interea  nos  oportet  experimenta  Craw- 
fordii  accurata  esse  credere,  donec  pro 
certo  noscimus  ea  esse  falsa,  et  conclusio- 
nes ex  iis  deductas  admittere.  Necesse  est 
igitur  calor  animalis  non  ex  alio  modo  ce- 
lato producatur. 


FINIS. 


Excudebat  C.  Steiuart. 


